आसां अपणे मूल विचार होरनाँ दे विचार पढ़ी ने खराब करने हन ? असली लेखक दा पढ़ाई ने सैह्-ई रिस्ता ऐ जेह्‌ड़ा कौआं दा कबीर दे दोह्‌यां ने ऐ। आपां तां इंयां रैह्‌न्दे जियां काला अखर (व्यूतड़ी) मैंह्‌सी बराबर होए(कनैं महान सहितकार कुथी पढ़यो थे। बी.ए.,एम.ए.जां एम.फिल थे। बिल्कुल नीं, बिल्कुल नीं। सैह् तां माह्‌तड़ माह्‌णु थे। स्कूटर गात ‘फिटफिट’ करदे फिरदे थे। जे (अखां बंद करी) पुराणा इतिहास पढ़ा, ता पता लगदा के महान साहित्यकार ज्यादातर पढ़ाई-लखाई च लफंडर थे, नैह्‌ले थे, बिल्कुल नौल थे, ताई तां मैं बी देआ सारेआं दा ख्याल रखदा। गंगा गए गंगा राम, जमना गए, जमनादास। पढ़ाइया दैं सिरैं सुआह्। एह् छोटे आदमियां दा धन्धा है।